Surinams visepresident

Republikken Surinams visepresident  () er det nest høyeste politiske embetet i landet etter presidenten. Det ble innstiftet gjennom forfatningen, som ble tatt i bruk 30. september 1987, da embetet som Surinams statsminister ble avskaffet. 

Presidenten og visepresidenten blir valgt av Nasjonalforsamlingens medlemmer for en periode på fem år. En kandidat må få minst ⅔ av stemmene for å bli valgt. Hvis ingen kandidat har fått minst ⅔ av stemmene etter to runder, går avstemningen videre til Den forente folkeforsamlingen (De Verenigde Volksvergadering). Den består av Nasjonalforsamlingen, distriktsrådene og lokalrådene. Da kreves kun et simpelt flertall for å bli valgt.

En kandidat må ha surinamsk statsborgerskap, være fylt 30 år, ikke ha blitt ekskludert fra retten til å ha passiv eller aktiv stemmerett og ikke ha handlet strid mot forfatningen.

Presidenten og visepresidenten skal ikke inneha andre politiske og administrative stillinger i det sivile embetsverket,  ikke utøve funksjoner innen handel og kommers eller i fagforeninger og ikke praktisere andre yrker. 

Visepresidenten har ansvaret for den daglige ledelsen av ministerrådet og er ansvarlig overfor presidenten.

Presidentens myndighet blir utøvd av visepresidenten når:

a) Dersom presidenten er erklært ute av stand til å utøve sine fullmakter.
b) Dersom presidenten har lagt ned utøvelsen av sine fullmakter midlertidig.
c) Så lenge der ikke er en president, eller hvis denne er fraværende.     
d) Dersom, som i tilfellet beskrevet i artikkel 140, at anklage mot presidenten har blitt initiert.

Liste

Fotnoter

Referanser 

Surinam
Surinamske politikere